Nagaoka (Niigata)

Nagaoka (japonieraz: 長岡市, Hepburn: Nagaoka-shi), Japoniako Niigata prefekturako bigarren hiria da. 2014ko erroldaren arabera 277.749 biztanle ditu. Geografia Niigata prefeturaren erdialdean kokaturik dago, hiriburuaren hegoaldera, Japoniako itsasoaren ertzean. Higashiyama mendilerroa dauka ekialdean eta Shinano ibaiak zeharkatzen du hegoaldetik iparraldera. Ibaiaren bi ertzetan kokatzen da Nagaokako industria. Historia 1616an Tokugawa shogunerriak Naoyori Hori ezarri zuen Nagaokako agintari eta honek Shinano ibaiaren ertzean gaztelua eraiki zuen. Edo Aroan herria garatuz joan zen gazteluaren inguruan. 1868 urtean Meiji enperadorearen eta tokugawatarren arteko borroka izan zen bertan eta hiria suntsitua izan zen. Inguruko herriek ehun arroz saku eman zizkieten biztanleei biziraun zezaten. Hiria berreraiki eta 1906an udalerria eratu zen. 1945ean hegazkin estatubatuarren bonbaketek berriz suntsitu zuten hiria eta berriz hutsetik hasi behar izan zuen. XX mendean hainbat uholde, elur-jausi handi eta lurrikara ere sufritu behar izan ditu. Ondasun nabarmenak Kome Hyappyo monumentua, ehun arroz sakuen donazioa sinbolizatzen duena. Shinano ibaia Aoshi santutegia. Hotoku Inari santutegia. Hiragata santutegia. Iruditegia Hiri senidetuak Fort Worth (AEB) (1987) Bamberg (Alemania) (1995) Treveris (Alemania) (2006) Romainmôtier-Envy (Suitza) (2006) Honolulu (AEB) (2012) Kanpo estekak (Ingelesez)(Japonieraz) Udalaren webgunea.